text: Så kunne de ikke mere...
  19 november 2012 kl. 14.50
  Kl. 15.30 kunne de tre filmnørder ikke mere. Den ene blev overmandet af søvnen - 12 timer før rekorden var sat.
  De tre Kolding-deltagere satte sig til rette i stolene hos Hi-Fi-Klubben i Kolding. Forude skulle ligge 80 timers uafbrudt film-kikning. For at slå den svenske rekord skulle de tre holde ud til midnat, men det gik ikke... selv om de havde medbragt rigelige mængder citronsaft og elektriske fluesmækkere. 
  Hvis bare en af de tre deltagere lukker øjnene i mere end fem sekunder, er de ude af konkurrencen. Hvert hold har et sæt wildcarts - en slags advarsler - og dem havde Kolding-holdet allerede søndag aften opbrugt. 
  Mandag ved 15-tiden gik det så galt. En af de tre kunne ikke holde sig vågen mere. 
  Allerede søndag aften - efter 50 timer - havde fire byer givet op. Bl. a. Aalborg, Odense og Aarhus.
  